ÁRA: 7,50 Ft 


Barlang- 
poslia 


Kedves Dörmögő! Néhány nap múlva iskolás 
leszek. Most még nem tudok írni, ezért anyuká- 
mat kértem meg, hogy írja le, amit mondok. 

Azt kérdezted leveledben, mivel szeretek a leg- 
jobban játszani. Képzeld, van egy babám, Peti a 
neve. Ha vendégek jönnek hozzánk, mindig cso- 
dálkoznak, hogy babával játszom. Te is csodálko- 
zol? Szeretem az autókat is, meg a fémépítőt, de 
Peti a legkedvesebb. A testvérem nem nevet ki ér- 
te, meg anyukám se, de mások azt mondják, hogy 
egy ilyen nagy fiú már ne babázzon. Ezért nem 
hozom ki Petit a szobából, de este a takaróm alatt 

Kedves Zoli! Ne szégyelld Petit! Örülünk, 
hogy van babád, és hogy szereted. Biztosan re- 
mek apuka válik belőled. Hogy örülnek majd 
neked a gyerekeid! 

A bocsok is szeretnek babákkal játszani. 
Nemrég kaptak egy Kátya babát Moszkvából. 
Ilyen mosolygós, népviseletbe öltöztetett ba- 
bákat készítettek a szovjet emberek a VILÁG- 
IFJÚSÁGI TALÁLKOZÓRA. Megajándékozták. 
velük a vendégeket: a Föld különböző tájairól 
érkezett fiatalokat. Címlapunkon láthatjátok . 
Kátyát; fehér galambot hozott magával. A fehér 
galamb mindenütt a béke jele. 


EIGNER DORKA, paksi olvasónk rajza 


Gyerekek! Köszönjük a képeslapokat, és a 
nyári élményekről készült rajzokat. Sokfelé el- 
jutottunk veletek gondolatban. Persze nem- 


hogy kedvet kap, aki látja! 
Mindenkit szeretettel üdvözölnek: 


Dörmögőé 


Júniusi számunk rejtvényeinek he- 
lyes megfejtése: 


A virágcsokron öt katicát színezhet- 
tetek ki, a tevék pedig hárman vannak. 

Szépen hangzik? című rejtvényünk 
pár nélkül maradt képei: a maci, a vi- 
rág és a nap. 

Jutalmat nyertek: Balka Diána, Rá- 
batamási — Barta Györgyi, Miskolc — 
Benkocs Herírietta, Salgótarján — Be- 
reczki Szilvia, Pécs — Boros Tibor, Szek- 
szárd — Börcsök István, Derecske — 
Cságoly Orsolya, Süvegjártó Miléna, Vitál 
Dóra, Zétényi Dóra, Budapest — Dudás 
Hona, Nyírkarász — Ernist Attila, Szent- 
gotthárd — Hajcsár Adrienn, Sásd — 
Halabi Kinga, Komárom —  Huszka 
Szilvia, Kazincbarcika — Klein Anna, 
Dunaújváros — Klem Lajos, Szombat- 
hely — Kocsis István, Körmend — Kor- 
sós Zsófia, Lengyel Gábor, Töreki Rachel, 
Tatabánya — Koszta Gábor, Mohács — 
Kristó Szilvia, Hódmezővásárhely — 
Mezei Csaba és András, Diósjenő — 
Porigrácz Petra, Győrság — Somogyi 
Patrícia, Kaposvár — Tóth Erika, Ka- 
zincbarcika — Tőzsér Boglárka, Kazár 
— Véber Máté, Somlószőlős. 


MEGSÚGJUK, hogy következő 
számunkban ötleteket találhattok kü- 
lönféle tökbabák készítéséhez. 


MADÁR ESZTER rajzai 


AUGUSZTUS 


MGE TÖBB 


TANDORI DEZSŐ 


Van itt egy park, szemközt velünk, 


gyakran le is nézegetünk. 
Ahogy egy nap kinézek, 
világos volt, nyári este, 
látok valami kéket. . . ! 
Mintha oda lenne festve 

a parkba, a bokrok közé. 
Papagáj lesz az! De kié? 
Valahonnét megszökött, 
bújkál most a lomb között. 
Papagáj, megvárj, te árva! 


— Hát nem hagyhattuk magára. 


Kapom magam, lemegyek. 

. . .Csípi már a kezemet, 
mert megvárt, no, volt esze. 
Most itt él. Nincs baj vele. 
Eleinte furcsa volt 

ez a kékes-tarka folt, 

ez a bolti madár — nálunk!! 
Zöldikével és verébbel, 
poszátával, széncinkével 
közös társaságban. Végül 
elfogadtuk, Házi Kékül. 
Súlyosan, lomhán mozog, 
csőrrel rácsot fogva lóg, 
álldogál a lámpámon, 

nézi — versét csinálom. 
Recseg, mintha helyeselné, 
hogy épp ide ültem, mellé. 


d 

MAJTÉNYI ERIK 


f Száz kicsi tócsa 


Száz kicsi tócsa 
szerteszéjjel: 

sebes nagy eső 
esett az éjjel. 

S a tündöklő nap, 
hogy feljebb hágott, 

odalent száz kis 
tükröt látott. 

S hogy belenézett 
mind a százba, 

mindben a maga 

képmását látta. 

S hogy annyit nézte, 
meg is unhatta, 

száz kicsi tükrét 
felszárogatta. 


BRANCS LT AINAK rajzai 


NAGY KATALIN 


Ho-mün-sacc 


Anyukámmal jókat beszélgettem mindig is. 

Ő azt mondta: mindjárt jövök. Én tudtam, 
hogy mindjárt visszajön. Ő azt mondta: várj egy 
kicsit türelemmel, hűtöm a teádat. Én vártam 
türelemmel. Egy kicsit. Ha sokat kellett volna 
várnom, biztosan bőgök. De anyukám nem csa- 
pott be sohase. 

Öltöztetésnél mindig megbeszélte velem a 
műsort: most a sapka következik, most a kesz- 
tyű. Csakis ezért tűrtem az egészet, különben 
utáltam az öltözést. Egyszer dédike azt mondta 
anyukámnak, ne beszéljen, úgyse érti a gyerek. 
Akkor éppen a nadrág következett. Ugyhogy, 
amikor anyukám azt mondta: dugd ide a lába- 
dat, — hát dugtam. Mind a kettőt egyszerre. 
Lássa csak a dédi, igenis értem én! 

Mikor elmúltam egy éves, az egész család be- 
szélni tanított. Mama, papa, kérem, tessék, 
pá-pá! Ezt mondogatták nekem naphosszat. 
A nagyapám még magnóról is játszotta. Azt re- 
mélték, majdcsak mondom utánuk. De én nem 
akartam beszélni. És amikor mégis rászántam 
magam, azt mondtam: 

— Ho-mün-sacc! 

Ez volt az én első szavam. Halandzsa beszéd! 
A rokonok kicsit szégyellték is mások előtt, 

hogy nem tudok egy rendes szót. De anyukám 
pontosan értette, mit akarok. j 
Ho-mün-sacc: szomjas vagyok! § 
Ho-mün-sacc: idenézz, levettem a zoknimat! " 
Ho-mün-sacc: mi ez a furcsa hang? j 
Ho-mün-sacc: ja, a vízcsap. Rendben van! 
Később azért megtanultam embernyelven 
beszélni. De még akkor is sokszor mondtuk 
egymásnak anyukámmal, hogy ho-mün-sacc. És 
megértettük, mit akar a másik. És senki más 
nem értette, mert ez is kettőnk titka volt. 


sárgavödrös 


játszótéren a homokban találkoztam egy gye- Hg 
. rekkel. Sárga vödre volt. Az én vödröm, kisla- ar 198 
. pátom zöld színű. A sárga vödör sokkal szebb. " 4 
El is vettem egy kicsit. És odaadtam a zöldet; j 
A másik gyerek nem bánta, rakta a homokot az 
. én vödrömbe. De a mamája odajött és vissza- 
. cserélte a vödröket. Nekem nem kellett egyik 
se, mert akkor már a zoknimba lapátoltam a 
. homokot. Mindig levetettem a zoknimat a ját- 
. szótéren, és betemettem a lábamat homokkal. 
. A sárgavödrös gyereknek nagyon tetszett a 
. zoknim, el is vette a másikat. Neki nem lehe- 
tett ilyen játéka, mert az ő zoknija a lábán volt. 
. Akkor megint odajött a mamája, és el akarta 
. venni a gyerektől a zoknimat. De ő nem adta, . " 
hátrádugta a kezét. A nyelvét meg kiöltötte. 
A mamája nagyon kiabált, és ütögette a gyerek 
. kezét. Sírt, sivalkodott a ságravödrös. Mi meg 
. hazamentünk anyukámmal. A zoknim is ottma- / 
. radt. 9 ff 
Éjszaka felébredtem, és nagyon féltem. Kia- " 
. báltam, hogy ne féljek annyira. Anyukám átjött xx 
a nagyszobából hozzám. Akkor újból elalud-" f/ 

. kiságyamból és megkerestem a nagyágyat.!  § 
"" Zsupsz, bebújtam anyukám mellé. Átölelt, és. 
. nem szóltunk egy kukkot se, nehogy apukái 
 felébredjen. Ő nem szerette, hogy én félek éjs 
szaka. Én se szerettem, mégis féltem. De e: 
. csak Anyu értette, más senki, még én se. v789 

A récék és a 
Eszkimó népmese 


Egyszer a tengerparton sé- 
tált a ravasz róka: 


— Én vagyok a legokosabb és 
a legravaszabb vadállat a vidé- 
ken! — dúdolgatta. " 


A tengerben récék úszkáltak. 
Észrevették a rókát, és elhatá- 
rozták, megtréfálják. Azt mond- 
ja a legidősebb réce: 


— Gyertek, récetestvérek, 
alkossunk csónakot a szár- 
nyunkból! Üljünk egymás mö- 
gé, mintha csónakban ülnénk, 
szárnyunkkal tegyünk úgy, 
mintha eveznénk vele! 


róka 


A récék így is tettek, és sebe- 
sen megindultak előre. A leg- 
idősebb pedig így vezényelt: 

— Egy-kettő! Egy-kettő! 
Evezzetek erősebben! 


A róka szeme meggyengült 
az öregségtől, nézi-nézi mi 
úszik a tengeren. Látja ám, hogy 
takaros kis csónak közeleg, 
benne evezősök ülnek, és szor- 
galmasan eveznek. Megáll a ró- 
ka, és gőgösen odakiált: 

— Hé, evezősök, nem látjá- 
tok, ki áll itt a parton, én va- 
gyok a róka, a környék ura. El- 


fáradtam, gyertek ide, és evez- 
zetek velem haza! 


A récék a parthoz igyekez- 
tek. A róka pedig gőgösen le- 
ereszkedett a csónak kellős kö- 
zepébe. Teste elernyedt, elége- 
detten hunyorgott. Ekkor a 
csónak elrugaszkodott a part- 
tól, s fölhangzott a legidősebb 
réce hangja: 

— Na testvérek, eleget úsz- 
tunk már, repüljünk is egyet! 

A róka még föl sem eszmélt, 
máris alámerült a vízben. A ré- 
cék meg szélsebesen elhessen- 


tek mellőle. A róka úszni kez- 
dett a part felé, s közben arra 
gondolt, hogy a récék csúffá 
tették az egész világ előtt. Ne- 
hezére esett az úszás, lompos 
farka teleszívta magát vízzel, 
húzta lefelé a mélybe. 


— Drága lompos farkam, ne 
merülj el, segíts kievickélnem a 
partra, különben elpusztulok! 
— biztatta a róka a farkát, 
amely aztán a partra is segítet- 
te. Üggyel-bajjal kimászott a 
partra, leült egy buckára, hogy 
megszárítkozzék a napon. A ré- 
cék pedig elrepültek a tundrán 
a szélrózsa minden irányába, s 
elhíresztelték, hogyan fürösz- 
tötték meg a kivagyi rókát a 
tengerben. Az állatok összese- 
reglettek a róka körül, s jót ne- 
vettek rajta. 


— Meséld el nekünk, mélyen 
tisztelt róka, hogyan fürösztöt- 
tek meg a récék a tengerben — 
unszolták a nyulak. 


A róka elszégyellte magát, s 
úgy elfutott a tundrába, hogy 
attól kezdve sosem látták többé 
a tengerparton. 


Oroszból fordította 

GÁRDONYI GÉZA 
A mi gólyánk 


Egy nyári napon a hűs tornácon uzsonnáz- 
tunk, mikor az apám egyszer csak fölmutatott a 
levegőbe, és így szóit: 

—.- Ni, a gólya! 

Egy gólya jött szokatlanul nehéz röpüléssel. 
Egyszer csak leereszti a szárnyát, és lebukik az 
eperfánkra. 

Az ágak megtöredeznek alatta és az udvarra 
hull. Csaknem élettelenül feküdt a porban. 

Odafutunk hozzá. Valaki meglőtte. 

— Bizonyosan gémnek nézte valami rövid- 
látó vadász — mondta az apám. — Mert gólyát 
nem szokás lőni. A gólya derék állat: pusztítja 
a békát, egeret, cserebogarakat. Azt tartják ró- 
la, hogy amelyik házon fészket rak, oda nem üt 
a mennykő. 

Azzal bekötötte a gólya szárnyát vizes ruhá- 
val. Puha vattával. 

Betettük a gólyát a nagy tyúkketrecbe, hogy 
ne zavarja semmi más állat. 

Szomorúan, bágyadtan feküdt ott. 

Szedtünk neki cserebogarakat, de nem nyúlt 
semmihez. 

Sajnáltuk a beteg vendéget, de nem segíthet- 
tünk rajta. 

Annál nagyobb volt az örömünk, mikor más- 
nap reggel már állva találtuk a ketrecben. Bú- 
san kelepelt ott, és mikor közel mentünk hoz- 
zá, nagyokat ugrott. Félt tőlünk. 


De csakhamar észrevette, hogy jóakarói va- 
gyunk. Néhány nap múlva már annyira megsze- 
lídült, hogy kíváncsian kukucskált ránk, mikor 
ennivalót vittünk neki, sőt a kezünkből is el- 
vette a cserebogarat. 

Akkor kibocsátottuk. 

Megmaradt az udvaron, és átvette ott az ural- 
kodást. A macskát kivéve, minden háziállat úr- 
nak tekintette. Rendet teremtett a verekedő 
kakasok között. Elűzte a szomszéd kutyákat az 
udvarról, és amit kapott a konyháról, abból jó- 
szívűen juttatott a baromfiaknak is. 

Ma is magam előtt látom, amint ott áll komo- 
Íyan és méltóságosan a konyhaajtó előtt, éspe- 
dig rendesen egy lábon, mintha a másik lába fö- 


lösleges volna. Hanem mikor kirepül egy darab 
hús az udvarra, egyszerre odaugrál ahhoz és egy 
erős csípéssel elűzi a cicát, felkapja a jó falatot 
és elnyeli. 

A cica eliramodik, és a kapufélfa tetejéről 
lesi haragos szemhunyorgatással, hogy a gólya 
mennyi jó ennivalót elkaparint előle. 

Mikor künn vacsorázunk az eperfa alatt, ak- 
kor is ott ugrál körülöttünk, és a kezünkből 
fogadja el a kenyérdarabokat. 

Megszokott jó barátunk lett a gólya. Ahogy 
a kutya őrzi más helyen az udvart, úgy őrizte a 
gólya a mienket. Idegen tyúk, liba nem jöhetett 
hozzánk. Haragos kelepelésével elverte azon- 
nal. 

De jött az ősz. Az eperfa levelei megsárgul- 
tak, lehullottak. 

A magasban utazó gólyacsoportok szálltak el 
fölöttünk. A mi gólyánk félszemmel felnézett 
rájuk. 

És szomorú volt. 

Az utazó gólyák lekelepeltek hozzá. 

Ő visszakelepelt. , 

Vajon mit felelt nekik ezen a különös gólya- 
nyelven? 

— Elrepülne a mi gólyánk is, ha tudna — 
mondotta az apám. 

Alighogy ezt kimondja, a gólya megcsattog- 
tatja szárnyát, és egy kereket fordulva, az ud- 
var közepén fölrepül. 

Nyakát hosszan előrenyújtva, s lábait hátra 
eresztve repül a magasban. Ott csak olykor- 
olykor lebbenti meg a szárnyát, mintha úsznék 
a levegőben. Darabig a házunk fölött szállon- 

gott, mintha búcsúznék tőlünk. Aztán elrepült 
dél irányában, s egy gólyacsoport után eltűnt a 
levegőben. 

Hát ezt kelepelték gólyanyelven. 

Mindnyájan kedvetlenek voltunk. Én is sír- 
tam. 

— Ejnye, csúnya gólya — mondottam —, 
nem szép, hogy itthagy bennünket. 

Az udvar puszta és elhagyott volt utána. Még 
a decemberi hóban is kerestem a lába nyomát, 
gondoltam, hogy tán megbánta tettét és vissza- 
jött. De csak tyúknyomok voltak a hóban. 

Hanem, mikor a tél elmúlt, egy tavaszi reg- 
gelen erős kelepelés ébresztett föl bennün- 
ket. 

— Kelep, kelep! Itt vagyok! 

Megjött a gólyánk. 

Büszkén és vidáman ugrált föl és alá az udva- 
ron. Köszöngetett a tyúkoknak, libáknak, ka- 
csáknak, kakasoknak. Még a cicának is. 

Aztán nem is egyedül volt, hanem egy másik 
gólyával. Elhozta valami jópajtását. 

Az új gólya bátortalanul álldogált az udvaron. 
Fölugrott a kút kávájára, mikor az apám kilé- 
pett hozzájuk. Látszott rajta, hogy idegennek 
érzi magát. 

Hanem bezzeg a mi gólyánk nem félt az apám- 
tól. Olyan gólyatáncot járt körülötte, hogy 
színházban lehetne mutogatni. 

— Jól van, jól, bolondos gólyánk — szólt az 
apám. — Isten hozott. Vártunk is. Készíts itt a 
pajtásoddal fészket, s megleszünk jó barátság- 
ban. 

Egy rossz kereket cipelt föl a Gyuri inas az 
eperfa tetejére. Megkötözte fönn. Meg is dró- 
tozta gondosan, hogy le ne essék. A két gólya 
azonnal elkezdte a fészekrakást. Olyan szép, 
boglyas fészket raktak, hogy egy királysas is 
meglakhatott volna benne. 

A nyár közepén már gyönyörű kis piros orrú 
gólyák kandikáltak le a fészekből, s a két öreg 
gólya buzgón hordta nekik a rétről az enniva- 
lót. Néha a konyháról is. 

Azóta mindig van gólyánk. Ősszel elrepül- 
nek. Tavasszal visszajönnek. 

Hanem azt hiszem, ott a másik országban nem 
olyan vígak, mint itthon, mert mindig bánattal 
indulnak el, és mindig táncolva érkeznek visz- 
sza. 


SIMON LAJOS 


Szól a kakas 


Szól a kakas: ha én mondom, 
kapirgálok, ez a dolgom. 


Szól a malac, az a dolgom, 
kolbász legyek, rontom-bontom. 


Szól a tehén: jól legelek, 
hogy a gyerek igyon tejet. 


Ihaj-csuhaj! — szól a gyerek: 
suliba csak holnap megyek! 


Szól nagyapó szundikálva: 
de elmennék iskolába! 

Egyszer, a régi időben, volt egy öreg asz- 
szonynak húsz lúdja. Az öreg asszony mit gon- 
dolt, mit nem, adott a húsz lúdnak egy jókora 
nagy zsákot, és megparancsolta a húsz lúdnak, 
hogy menjenek ki a mezőre, és szedjenek 
együttesen a tarlóról búzát, hogy télen ne kell- 
jen mindig ő adjon a ludaknak enni. Hát a húsz 
lúd el is indult, ki a mezőre. Amint mentek, 
megtalálkoztak az országúton egy emberrel. Az 
az ember nem állhatta ki, hogy meg ne kérdez- 
ze a ludakat, hogy: 

— Hova mentek, húszan ludak? 

A ludak erre azt felelték, hogy: ők bíz men- 
nek ki a mezőre, hogy ott majd együttesen sze- 
degetnek a zsákba télire ennivalót. Hát bíz ők 
ki is mentek, de mikor kiértek a tarlóra, és el- 
kezdtek szedegetni, akkor egyiküknek sém ju- 
tott az eszébe a zsák, és hogy mit parancsolt a 
gazdájuk, hanem elkezdték mondani: 

— Ki-ki magának! Ki-ki magának! 

És addig mondogatták, hogy ki-ki magának, 
hogy a zsák üresen maradt, és a szegény öreg 
asszonynak kellett gondoskodni a ludak enni- 
valójáról. Így történt, hogy a ludak nem gyűj- 
töttek télire semmit, az embernek kell gondos- 
kodni a ludak gyomráról is. Még most is úgy 
mondják a ludak, hogy ki-ki magának! Ki-ki 
magának! 

És ezért nem gyűjtenek télirevalót! 


GYÁRFÁS ENDRE 

KOCSIKÁZNAK sg 


— Négykerekű kicsi kocsi 
porosodik a kamrában — 
mondja Berci. — Húzzuk elő, 

s kocsikázzunk mind a hárman! 


— Én leszek a fogathajtó — 
szól Bori s a kocsin terem. 
— Fogjátok a rudat, fiúk, 

s nyargaljatok körbe velem! 


— Nyihahaha — nyerít Marci. 
— Úgy röpülök, mint a Ráró. 
— En meg úgy — szól Berci hetykén —, 
mint a táltos: a varázs-ló. 


Aztán Bori áll a rúdhoz, 

s hol Berci ül fel a bakra, 
hol meg Marci... Az ösvényen 
kanyarognak jobbra-balra. 

Borz anyó jön velük szembe. — Megengedem, sőt, úgy illik 
Hátán nagy zsák. — Mi van benne? . — szól a Borz —, hogy megköszönj 


— Frissen szedett nyári alma. Nekem úgyis nehéz a zsák. 
Viszem éppen a piacra. Ti meg elhúzzátok könnyen. 
— Ha Borz anyó megengedi — 

mondja Bori és mosolyog —, 


átvesszük az almás zsákot. 
Mi leszünk a fuvarosok! 


— Én húzom el! — kiált Borka. 

— Inkább én! — szól Marci legény. 
— A lónál is lovabb vagyok — 
henceg Berci. — Hadd húzzam én! 


Mordul a Borz: — Marakodtok? 
Akkor én viszem a zsákot. 
Pedig , ügyes" kiskocsi ez: 

még hárman is húzhatjátok. 


A piacon ámul-bámul 
paradicsom, tök, káposzta: 

— Ki látott már olyat, hogy az 
almát mackófogat hozza?! 


HEGYI-FÜSTÖS ISTVÁN 
Aitónyitó tudomány 


A gyömrei erdőben, nem is olyan régen élt 
egy madárfióka. Volt aki szajkónak nevezte, 
volt aki , mátyás-madárnak". Szépen tollaso- 
dott, napról napra növekedett. Így aztán egyre 
kijjebb merészkedett a fenyvesből, a szomszéd 
makkerdő, a tölgyes széle felé. Szülei aggódva 
intették: — Ne közelíts emberekhez, kivált 
gyerekekhez! 

A madárka nem figyelt rájuk, hiszen olyan 
érdekesek voltak a kirándulók! . . . Nagy, piros- 
pettyes labdát hajigáltak a zöld gyepen, fogócs- 
káztak, bukfenceztek, daloltak. A kismadár úgy 
el tudott gyönyörködni bennük! 


A legjobban mégis az lepte meg, hogy egy 
kockás inges fiúcska milyen jól érti a madarak 
nyelvét. Szája mindig füttyre állt, s egyre utá- 
nozta a madarak hangját. Csaukolt mint a csóka, 
fuvolázott mint a sárgarigó, s pittypalattyolt 
mint a fürjkakas. A füttyös fiú szóra bírta a ka- 
kukkot, a kacagó gerlét; még az álmos füles- 
baglyot is megkaffogtatta. Mikor sipított, a 
nyaktekercs madár válaszolt neki; mikor tilin- 
kózott, a szélkiáltó kezdett feleselni véle. 

— Hát az én nyelvemen értesz-e? — kárált a 
szajkó olyan hangon, ahogy a tyúk szokott nye- 
kerészni a baromfiudvarban. 


— Hajaj — csúfolta őt a fiú —, az is vala- 
mi?! . . . — és máris utánozta a rekedtes hangot. 


— Ez nem a mi beszédünk! — méltatlanko- 
dott a szajkó, s közelebb repült vetélytársához. 
Ám vasz gyerek addig-addig csalogatta az 
ú arat, hogy egyszer csak — hopp! — 
ekült volna már a foglyul esett tol- 


kmányát. 

e félj! — vigasztalta a madárkát, — jó 
sorod lesz nálam. Szép kis kalickában laksz, 
enni-inni bőven kapsz. . . 


bizony nem tudott. Rabtartója ha- 


De a rab madárka egyre búsult, szomorko- 


dott. Erdei társai odalopakodtak a közelébe; 
vigasztalták, biztatták. Egyikük-másikuk még 
irigyelte is az ,aranyéletet", nem tudván, mi- 
lyen keserves a rabság... Ha aztán emberek 
közeledtek, vagy ha macska sompolygott oda, 
riadtan szálltak el az erdei látogatók. 

Egy hajnalon, amikor a házbeliek még alud- 
tak, a madárka szülei röppentek oda a tornác- 

ra. Óh, hogy sírtak mindahányan; de hát bi- 
zony közbül volt a kalicka rácsa. 

— Hogy menekülhetnék meg? — pityergett 
a rab madárka. 

— Tanulj a füttyös fiútól! — tanácsolta az ap- 
ja, s anyja. Többet nem mondhattak, mert éb- 
redtek már az emberek, és elriasztották a ma- 
dárszülőket. 

A kis szajkó sokat gondolkodott árvaságában 
szerettei tanácsán. Mit tanulhatna ő a fiútól? 
Hiszen az, embergyerek, ő pedig madárfióka. . . 
Talán a beszédét? Hisz a szajkók sokféle beszé- 
det meg tudnak tanulni! 

S elkezdte a leckéket: megpróbálta utánozni 
az emberek beszédét. Egyre jobban sikerült! 

Volt a füttyös fiúnak egy óvodás kistestvére. 
Ha a betegeskedő, két botra támaszkodó nagy- 
apa ki akart lépni az udvarra, mindig őt kérte: 


— Nyisd ki az ajtót, kicsikém! És a szolgálatra 
kész kislány máris fogta a kilincset, s kiengedte 
nagyapót. 

Egy szép napon kettesben maradtak. A kis- 
lány gyönyörködve nézte a kalickába zárt ma- 
darat. És a szajkó egyszercsak megszólalt : 

A kislány — ahogy már megszokta — telje- 
sítette a kérést: kinyitotta a kalicka ajtaját. 

A kismadár, — huss! kirepült, megszabadult! 
Visszarepült a fenyves erdőbe. 

Amikor az iskolások ismét arra jártak, egy 
magas fa tetejéről valaki ezt kiáltotta a füttyös 
fiúnak: 

— Nyisssd ki az ajtóóót, kicccsssikém! 

A fiú csodálkozva bámult a hang irányába, de 


Madárdalárda 


Ebben a Dörmögőben nagyon 
sok madarat láthatsz. Ismered 
a hangjukat? Nézd meg a kö. 
vetkező oldalt is, aztán lapozz 
előre, és mutasd meg, melyik 
madár kelepel, melyik kukoré. 
kol, gágog, hápog, huhog, csörög, 
rikácsol, turbékol, csipog, fütyül! 

Akad itt néhány mesebeli, 
elképzelt madár is, az ő hangju- 
kat nem keressük. De a való- 
ban létező, felismerhető ma- 
darak között van két fajta, 
amelyik az ember hangját is utá- 


ő EK SjÁRTÓ JAN nozni tudja. Melyik az a két fajta 
ár? 
Találós i madár? 
kérdés i Rajzold le egy olyan oldalnak 


a jelét (a dominót), amelyen 
ilyen madarattaláltál, ésküldd el 
rajzodat Dörmögőnek. Ha van 


Olyan pöttöm, — 
alig látni, 
mégis, hogy tud 


szaladgálni kedved, lerajzolhatod a mada- 
r rat vagy néhány tollát is. 

gyűjtögetni, 

szorgoskodni! 


— Hogyha tudod, 
nevét mondd ki! 

Melyik szeret fürdeni ? 


Ahány madár, annyiféle. Némelyik szeret a vízben lubickolni, 
vadászni, némelyik nem. Vezesd a tóhoz egy-egy vonallal azokat a 
madarakat, amelyek szeretik a vizet! 

, Ha még nem ismered őket, kérd a felnőttek segítségét! 


Sárkánygyerek és a mese vége 


Először a tévében látták. Az 
égigérő paszuly — ez volt a cí- 
me. Jó mulatságos cím. Aztán 
megvették hanglemezen. Sár- 
kánygyerek nagyon szerette 
hallgatni. Folyton csak azt kér- 
dezte: 

— De van-e folytatása? 

Erre nem tudott mit mon- 


dani az Apja. Megvették a dia- 
filmet is. Végignézték. 

— De van-e folytatása? — 
kérdezte a gyerek. 

Elmentek a gyermekkönyv- 
tárba. Sorra nézegették a nép- 
meseköteteket. Elolvasták újra 
meg újra a mesét, megnézték 
mind a képeket. Mindig az volt 


a mese vége, hogy a szegény 
asszony és a fia szépen gyara- 
podtak, hiszen a tyúkocska egy- 
re csak tojta az aranyakat. 

De van-e folytatása? 

Sárkánygyerek apja végül el- 
unta a kérdést. Egy este, vil- 
lanyoltás után megvakarta a fe- 
jét és hozzálátott. Mit tehetett 

volna mást? Kitalálta ő maga a 
mese folytatását. A gyereknek 
igaza volt: egy mesének lako- 
dalommaj kell befejeződnie. Ki- 
talált egy takaros leányzót, meg 
egy mérges gonosz királyt, aki 
nem adja, meg mindenféle segí- 
tőtársat; kisegeret, hegyhen- 
gergető óriást. Egészen jó kis 


mese lett belőle. Jó lagzi. Sár- 
kánygyerek el is szenderedett 
tőle, apja megnyugodva tért 
vissza szobájába. Már csaknem 
elaludt ő is, amikor a fia benyi- 
tott a nagyszobába. 

— Álszom már, apa, csak azt 
mondd meg: ugye van folytatá- 
sa... 

EMLÉKEZTETŐ 
szülőknek, nagyszülőknek 


Folyóiratunk — oldalszá- 
mozásának alapszíne (a 
dominóké) mindig azt 
mutatja, hogy milyen 
korú —— gyermekeknek 
ajánljuk írásainkat. 

O Piros alapszín: 3—4 éve- 
seknek; 

0 kék alapszín: 5—6 éve- 
seknek; 

O sárga alapszín: első osz- 
tályosoknak; 

O fehéralap: mindenkinek. 


A szerkesztőség 
belső munkatársai: 
Kun Magda olvasószerkesztő, 


Kovács Endre képszerkesztő, 
Madár Eszter levelező. 

CSANÁDI IMRE 
Új kenyér 


Szőkül a búza, . 
feje földre húzza — 
nosza, learatjuk, 
kévébe kapjuk, 
kepesorba rakjuk, 
. szekéren behordjuk, 
asztagba tornyoljuk, 
. — cséplőgép 
.  - kivereti, 
. ——— gőzmalom 
— — megőrleti, 
— — porzik a liszt, 
minta hó, 
. — abbólsüla 

K I L h T 0 T T Te láttál? Talán az állatkertben? Vagy a tévében? Ha így van, akkgi 
azt is tudod, milyen szép, méltóságteljes mozgása van, és hogy mil 

bé lyen békés természetű állat. 
A A R A Dörmögő egymást követő mellékleteiből te is gyűjthetsz álla; 
, kertet. Jó helye lehet benne a zsiráfnak meg a fiának. Ha ágacskákbg 
Z § ! R A F 0 T? fákat is teszel az állatkertbe, legelheti a leveleket a zsiráf. Ha fénye 
űj papírból patakot vágsz ki, ihat is, mert le tudja hajtani a fejét. / 
Vágd körül a nagy zsiráf meg a kis zsiráf törzsét és fejét! Hajts 
le, kend be ragasztóval a nagy zsiráf hátán a pöttyözött, fehég 
területet (csak azt!) és ragaszd össze a törzs két oldalát! Most ly 
kaszd ki a törzset és a hosszabbik nyakat a kerek, fehér pontokon 
illeszd a törzs két oldala közé, és erősítsd össze őket egy szárnya 
(milton) kapoccsal! Végül ragaszd össze a farkát! 
A kis zsiráf törzsét csak össze kell hajtani. A fejét ugyanúgy erő 
sítsd a törzséhez, ahogyan a nagy zsiráfét. 
A lábakon függőleges, szaggatott vonalakat látsz. Ezek menté 
hajtsd befelé a papírt; így szilárdabban állnak hosszú lábukon a zs 
ráfok. Ha ez sem lenne elég, ragassz a lábak belső oldalára egy-eg 
erős papírcsíikot! j 


